পূর্ণদৈর্ঘ্য প্রেম কাহিনী ২
পূর্ণদৈর্ঘ্য প্রেম কাহিনী ২ হচ্ছে ২০১৬ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্রটি পরিচালনা করেছেন সাফি উদ্দিন সাফি ও ফ্রেন্ডস মুভিজ ইন্টারন্যাশনালের ব্যানারে প্রযোজনা করেছেন চন্দন সিনহা। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান, জয়া আহসান, ইমন ও মৌসুমী হামিদ। এটি ২০১৩ সালে মুক্তিপ্রাপ্ত পূর্ণদৈর্ঘ্য প্রেম কাহিনী চলচ্চিত্রের দ্বিতীয় কিস্তি। এটি ২০১৬ সালের ৮ এপ্রিল বাংলাদেশে মুক্তি পায়, মুক্তির পরে চলচ্চিত্রটি সমালোচকদের কাছ থেকে ইতিবাচক প্রতিক্রিয়া পায়। চলচ্চিত্রটি বক্স অফিসে ব্যবসায়ীভাবে সফল হয়, বক্স অফিসে সুপার হিট হিসাবে ঘোষিত হয়। এটি ২০১৬ সালের সর্বাধিক উপার্জনকারী বাংলাদেশী চলচ্চিত্রের মধ্যে অন্যতম হয়।